पीयूसीएल की स्टेट काउंसिल मेंबर प्रियंका शुक्ला का कहना है कि 'क्योंकि भारद्वाज सड़केगुडा जांच आयोग से सक्रियता से जुड़ी हुई थीं, उन्होंने कोंडासांवली में आदिवासियों की हत्या जैसे मामलों को उठाया था और मीना खाल्को के फर्जी इनकाउंटर को जिस तरह से लोगों को बताया था उससे अधिकारी वर्ग और सरकार उनकी उपस्थिति से खुद को आरामदायक स्थिति में महसूस नहीं कर पा रही थी. ऐसे में आने वाले महत्वपूर्ण चुनावों से पहले उन्हें निशाना बनाने की कवायद की गई है लेकिन इसका मकसद लोगों का ध्यान वास्तविक मुद्दों से हटाने के अलावा कुछ और नहीं है.'